ai4bharat/Pralekha huggingface dataset:
ఆయుష్
ఏఐఐఏ లోని కోవిడ్ సెంటర్లో ఏర్పాట్లను సమీక్షించిన ఆయుష్ మంత్రి
న్యూఢిల్లీ సరితా విహార్లోని 'ఆల్ ఇండియా ఇన్స్టిట్యూట్ ఆఫ్ ఆయుర్వేద'  లోని కోవిడ్-19 హెల్త్ సెంటర్  ను ఆయుష్ శాఖ సహాయ మంత్రి శ్రీ శ్రీపాద్ యెస్సో నాయక్ సందర్శించారు. కోవిడ్ -19 రోగుల చికిత్స కోసం కేంద్రంలో ఏర్పాట్లను మంత్రి సమీక్షించారు. అక్కడి వైద్య బృందంతో కూడా సంభాషించి కేంద్రంలోని రోగుల శ్రేయస్సు గురించి ఆయన ఆరా తీశారు. కోవిడ్-19 ఆరోగ్య కేంద్రంలో అందుబాటులో ఉన్న సౌకర్యాలు, ఆయుర్వేదపు ఔ షధాల చికిత్స ఫలితాల గురించి అభిప్రాయాలను తెలుసుకున్నారు. కోవిడ్ 19 మహమ్మారి నేపథ్యంలో ఏఐఐఏ అందించే సేవలపై మంత్రి తన సంతృప్తి వ్యక్తం చేశారు. ఆయుర్వేద సూత్రాల ఆధారంగా కోవిడ్ పాజిటివ్ రోగుల ఆరోగ్య సంరక్షణకు గాను ఏఐఐఏ మొత్తం బృందపు ఉత్సాహం, చూపుతున్న తెగువ మరియు ప్రయత్నాలు ప్రశంసనీయమని ఆయన అన్నారు. భారతదేశం అంతటా కోవిడ్ -19 రోగులకు వ్యక్తిగతీకరించిన ఆయుర్వేద ఔషధం, ఆహారం, యోగా మరియు పలు విశ్రాంతి పద్ధతుల ద్వారా సంపూర్ణ సంరక్షణ అందించడంలో ఏఐఐఏ ఆదర్శవంతమైన పాత్ర పోషిస్తోందని వివరించారు. ఇన్స్టిట్యూట్లో కోవిడ్-19 రోగుల సానుకూల స్పందన చాలా ప్రోత్సాహకరంగా ఉందని మంత్రి అన్నారు. సీహెచ్సీలోని రోగులందరూ జీవితం పట్ల సానుకూల విధానాన్ని అభివృద్ధి చేసుకోవడంతో పాటుగా వారిలో పరివర్తనతో చాలా సంతృప్తి చెందారన్నారు. ఆయుష్ విధానం కోవిడ్ వ్యాధిని అధిగమించడంలో మాత్రమే కాకుండా వారి జీవితంలోని ఇతర దశలలో కూడా వారికి సహాయపడుతుంది. సంపూర్ణ ఆయుర్వేద సంరక్షణ ద్వారా కోవిడ్-19 రోగులకు చికిత్స చేయడానికి వారు చేసిన ప్రయత్నాలలో ఆదర్శవంతమైన పాత్ర పోషించినందుకు ఏఐఐఏ యొక్క మొత్తం బృందాన్ని ఆయన అభినందించారు. భారతదేశ సాంప్రదాయ వ్యవస్థ - ఆయుర్వేదం ఈ మహమ్మారి నివారణ మరియు నివారణ ఆరోగ్య సంరక్షణలో భారీ సామర్థ్యాన్ని కలిగి ఉందని ఆయన పేర్కొన్నారు. సీహెచ్సీలో చేరిన రోగులలో ఎక్కువ మందికి ఆహారం మరియు యోగాతో సహా స్వతంత్ర ఆయుర్వేదపు చికిత్స ప్రోటోకాల్ను అందించారు. తొంభై శాతం కంటే ఎక్కువ ఎస్పీఓ2 తో చికిత్స కాలంలో సమస్యలు లేకుండా వంద శాతం రికవరీలను చూపించి మంచి ఆరోగ్యంతో రోగులు డిశ్చార్జ్ అయ్యారు. లక్షణాల తీవ్రత గమనించబడలేదు. ప్రవేశించిన రోగులలో ఇప్పటివరకు సున్నా శాతం మరణాలు ఉన్నట్లు కూడా గమనించవచ్చని ఆయన అన్నారు. డిశ్చార్జ్ ముందు అందిరిలోనూ నెగటీవ్ వచ్చింది. దీంతో ఈ మహమ్మారిని ఎదుర్కోవడంలో ఆయుర్వేదాన్ని ఫ్రంట్లైన్ హెల్త్ కేర్ సిస్టమ్గా బృందం యొక్క జ్ఞానం మరియు అనుభవం తప్పనిసరిగా ముందు ఉంచబడుతుంది. ఏఐఐఏ లోని ఉచిత కోవిడ్-19 పరీక్షా కేంద్రాన్ని కూడా మంత్రి సందర్శించారు. ఏఐఐఏ లోని కోవిడ్ -19 పరీక్షా కేంద్రంను  ఢిల్లీ ప్రభుత్వం నియమించింది.
సమాచార, ప్రసార మంత్రిత్వ శాఖ
ఫిల్మ్ క్రిటిసిజమ్ అండ్ ది ఆర్ట్ ఆఫ్ రివ్యూ లో తొలి సారిగా ఒక కోర్సు ను నిర్వహించనున్న ఎఫ్టిఐఐ
పుణె లోని ఫిల్మ్ అండ్ టెలివిజన్ ఇన్స్టిట్యూట్ ఆఫ్ ఇండియా  మరొక కొత్త అధ్యాయానికి నాంది పలికింది. మొట్టమొదటి సారిగా చలన చిత్రాల విమర్శ మరియు సమీక్ష కళ లో ఒక కోర్సు ను నిర్వహించనున్నట్లు ప్రకటించింది.
20 రోజుల పాటు ఉండే ఈ కోర్సు ను ఇండియన్ ఇన్స్టిట్యూట్ ఆఫ్ మాస్ కమ్యూనికేషన్ , ఢిల్లీ సహకారం తో ఈ సంవత్సరం మే 28వ తేదీ నుంచి జూన్ 19వ తేదీ వరకు ఢిల్లీ లో నిర్వహించనున్నారు.
ఈ కోర్సును గురించిన వివరాలను ఎఫ్టిఐఐ డైరెక్టర్ శ్రీ భూపేంద్ర కైంతోలా తెలియజేస్తూ, ఈ తరహా కోర్సు అవసరమన్న డిమాండుచలన చిత్ర విమర్శకులు, సమీక్షకులు, పరిశోధక విద్యార్థులు ఫిల్మ్ అకడమిక్స్, ఫిల్మ్ బ్లాగర్స్ తో పాటు చలన చిత్రాల పై అమిత ఆసక్తి ని కలిగి ఉన్న మరెవ్వరి నుంచైనా ఎంతో కాలం గా ఉంటూ వచ్చిందని ఆ డిమాండు ను ఈ కోర్సు నెరవేరుస్తుందన్నారు. ఒక చలన చిత్రాన్ని సమీక్షించాలంటే, ఆ చలన చిత్రాన్ని ఏ విధంగా ‘చదవాలో’ తెలుసుకోవలసి ఉంటుందని, దీనికి తగినటువంటి ఉపకరణాలను ఈ కోర్సు ద్వారా సమకూర్చడం జరుగుతుందని ఆయన పేర్కొన్నారు.
ఈ కోర్సు కు భోపాల్ కేంద్రం గా కృషి చేస్తున్న రజులా షా సారధ్యం వహించనున్నారు. ఆమె ఎఫ్టిఐఐ లో పూర్వ విద్యార్థిని. 1997 నుంచి 2000వ సంవత్సరం మధ్య కాలం లో ఎఫ్టిఐఐ లో చలన చిత్ర దర్శకత్వాన్ని ఆమె అభ్యసించారు. ఈ క్రమం లో ఆమె వివిధ నిపుణుల తో కలసి పని చేసి, ఎన్నో విషయాలను నేర్చుకొన్నారు. చలనచిత్ర కళ తో పాటు డిజిటల్ ఆర్ట్స్ పరిధులను విస్తరింపచేయడం పట్ల ఆమె ప్రత్యేకమైన ఆసక్తి ని కనబరిచారు.
ఈ కోర్సును గురించి రజులా షా చెప్తూ, దీని ని చలన చిత్రాల విమర్శ విభాగం లో ఒక పూర్వ రంగాన్ని అందించేటట్లుగా, ఇంకా ఈ కోర్సు లో భాగం పంచుకొనే వారిని చలన చిత్రాల పట్ల లోతైన అధ్యయనం చేసేవారుగా తీర్చిదిద్దడం కోసం ఉద్దేశించామని తెలిపారు. సినిమా చరిత్ర లోని గొప్ప చిత్రాల అధ్యయనం కూడా ఈ కోర్సులో ఒక భాగం గా ఉంటుందని ఆమె తెలిపారు.
స్కిల్లింగ్ ఇండియా ఫిల్మ్ ఎండ్ టెలివిజన్  కింద ఎఫ్టిఐఐ యొక్క దేశవ్యాప్త చలన చిత్ర విద్య వ్యాప్తి కార్యక్రమం లో భాగం గా ఈ కోర్సును నిర్వహించడం జరుగుతుంది. దీని కోసం ముందస్తుగా దేశమంతటా 37 నగరాల లోని 5800 మంది కి పైగా 135 కన్నా అధిక సంఖ్యలో స్వల్ప కాలిక కోర్సు లను పూర్తి చేయడమైంది.
ఈ కోర్సు లో ఎవరైనా చేరేందుకు అవకాశం ఉంటుంది. దీనికి వయో పరిమితి అంటూ ఏమీ లేదు. దీనిలో చేరేందుకు ఈ సంవత్సరం ఏప్రిల్ 22 ఆఖరు తేదీ. ఢిల్లీ వెలుపల నుండి వచ్చే వారిలో ఎంపిక చేసిన కొంతమందికి వారు అభ్యర్ధించిన మీదట వసతిని కల్పించడం జరుగుతుంది. ఇతర వివరాలు www.ftii.ac.in లో అందుబాటులో ఉన్నాయి.
రక్షణ మంత్రిత్వ శాఖ
జపాన్ ఎయిర్ సెల్ఫ్ డిఫెన్స్ ఫోర్స్ అధిపతి భారత పర్యటన
జపాన్ ఎయిర్ సెల్ఫ్ డిఫెన్స్ ఫోర్స్ అధిపతి  జనరల్ ఇజుసు షుంజీ భారత పర్యటన కోసం బుధవారం విచ్చేశారు. భారత వైమానిక దళాధిపతి  ఆర్.కె.ఎస్. భాదురియా ఆహ్వానం మేరకు ఆయన వచ్చారు. పర్యటనలో భాగంగా, రక్షణ శాఖ కార్యాలయంలో మంత్రి శ్రీ రాజ్నాథ్సింగ్తో సమావేశమయ్యారు. త్రివిధ దళాల అత్యున్నతాధికారులు కూడా ఈ సమావేశంలో పాల్గొన్నారు.
గౌరవ వందనంతో, వైమానిక దళ ప్రధాన కార్యాలయంలోకి సీవోఎస్-జేఏఎస్డీఎఫ్కు ఆహ్వానం లభించింది. భారత్, జపాన్ మధ్య రక్షణ ఒప్పందాల్లో పురోగతిపై, రెండు వైమానిక దళాల మధ్య సహకారం పెంపునకు ఉన్న మరిన్ని అవకాశాలపై సీఏఎస్, సీవోఎస్-జేఏఎస్డీఎఫ్ చర్చించారు. సంయుక్త విన్యాసాలు, శిక్షణ పరిధుల పెంపుతోపాటు, మానవతాసాయం, విపత్తు ఉపశమన పరిస్థితుల్లో సమష్టి ప్రతిస్పందనను బలోపేతం చేసే అంశంలో విస్తృత సహకారంపైనా మాట్లాడుకున్నారు.
కొవిడ్ సవాళ్లను అధిగమించి, రెండు దేశాల వైమానిక దళాల మధ్య సంబంధాల కొనసాగింపు, బలోపేతంపై నిబద్ధతకు ఈ పర్యటన నిదర్శనంగా నిలుస్తుంది.
ప్రధాన మంత్రి కార్యాలయం
డిసెంబర్ 14వ తేదీ న అహమదాబాద్ లో నిర్వహించే ప్రముఖ్ స్వామి మహారాజ్ శతాబ్ది మహోత్సవ్ ప్రారంభికకార్యక్రమం లో పాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ అహమదాబాద్ లో 2022 డిసెంబర్ 14వ తేదీ నాడు సాయంత్రం 5:30 గంటల కు ప్రముఖ్ స్వామి మహారాజ్ శతాబ్ది మహోత్సవ్ తాలూకు ప్రారంభ కార్యక్రమం లో పాలుపంచుకోనున్నారు.
పరమ పూజనీయుడు ప్రముఖ్ స్వామి మహారాజ్ ఒక మార్గదర్శి మాత్రమే కాకుండా భారతదేశం అంతటా మరియు ప్రపంచ వ్యాప్తం గా అసంఖ్యాకుల జీవనం పై ప్రభావాన్ని ప్రసరించినటువంటి గురువు కూడాను. ఒక మహా ఆధ్యాత్మిక నేత గా ఆయన కు విస్తృతమైన ఆదరణ కు, అభిమానాని కి పాత్రుడు అయ్యారు. ఆయన తన జీవనాన్ని ఆధ్యాత్మిక వాదాన్ని సేవించడానికి మరియు మానవ జాతి కి సమర్పణం చేసివేశారు. బిఎపిఎస్ స్వామినారయణ్ సంస్థ నాయకుని గా ఆయన అనేక సాంస్కృతిక కార్యక్రమాల కు, సామాజిక కార్యక్రమాల కు మరియు ఆధ్యాత్మిక కార్యక్రమాల కు ప్రేరణ ను ఇచ్చి, లక్షల కొద్దీ ప్రజల కు సంరక్షణ ను అందించారు.
హెచ్ హెచ్ ప్రముఖ్ స్వామి మహారాజ్ శత జయంతి సంవత్సరం లో, ప్రపంచం లో అనేక దేశాల ప్రజలు ఆయన జీవనాన్ని మరియు ఆయన ప్రయాసల ను ఒక ఉత్సవం గా జరుపుకొంటున్నారు. ప్రపంచం అంతటా ఏడాది పొడవునా సాగిన ఉత్సవాలు బిఎపిఎస్ స్వామినారాయణ్ సంస్థ ప్రపంచ వ్యాప్త ప్రధాన కార్యాలయం నెలకొన్న శాహీబాగ్ లోని బిఎపిఎస్ స్వామినారాయణ్ మందిర్ ఆధ్వర్యం లో నిర్వహించేటటువంటి ‘ప్రముఖ్ స్వామి మహారాజ్ శతాబ్ది మహోత్సవ్’ తో ముగియనున్నాయి. ఈ మహోత్సవ్ ను ఒక నెల రోజుల పాటు నిర్వహించడం జరుగుతుంది. అహమదాబాద్ లో 2022 డిసెంబర్ 15వ తేదీ మొదలుకొని 2023 జనవరి 15వ తేదీ వరకు ప్రతి రోజూ జరిపే కార్యక్రమాలు, ప్రత్యేక ఇతివృత్తం తో కూడిన ప్రదర్శన లు, ఆలోచనల ను రేకెత్తించేటటువంటి మండపాల వంటివి ఈ మహోత్సవ్ లో చోటు చేసుకోనున్నాయి.
బిఎపిఎస్ స్వామినారాయణ్ సంస్థ ను శాస్త్రీజీ మహారాజ్ 1907వ సంవత్సరం లో స్థాపించారు. వేద ప్రబోధాల పై ఆధారపడి మరి ఆచరణాత్మక ఆధ్యాత్మిక వాదం తాలూకు మూలస్తంభాల దన్ను తో స్థాపించిన బిఎపిఎస్ నేటి కాలం లో సామాజికం గా, నైతికం గా, ఆధ్యాత్మికం గా ఎదురవుతున్నటువంటి సవాళ్ళ ను పరిష్కరించడం కోసం విరివి గా పాటుపడుతున్నది. విశ్వాసం, ఏకత్వం మరియు స్వార్థ రహితమైన సేవ అనే విలువల ను కాపాడడం బిఎపిఎస్ ధ్యేయం గా ఉంది. అలాగే జీవనం లో అన్ని రంగాల కు చెందిన ప్రజల యొక్క ఆధ్యాత్మికమైన అవసరాల, సాంస్కృతికపరమైన అవసరాల, భౌతిక అవసరాల మరియు భావోద్వేగ భరిత అవసరాల ను తీర్చడం కోసం బిఎపిఎస్ తన వంతు కృషి ని చేస్తున్నది. ప్రపంచ వ్యాప్త సంపర్కం మరియు ప్రయాస ల ద్వారా ఈ సంస్థ మానవతాపూర్వక కార్యకలాపాల ను సైతం భుజానికి ఎత్తుకొంటున్నది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
మత్స్య రంగానికి సంబంధించి ఐరోపా సమాజం ప్రతినిధి బృందంతో ద్వైపాక్షిక చర్చలు జరిపిన కేంద్ర మంత్రి శ్రీ పర్షోత్తమ్ రూపాల
పర్యావరణం, మహాసముద్రం & మత్స్య సంపదకు సంబంధించి యూరోపియన్ కమీషనర్ మిస్టర్. వర్జీనిజస్ సింకెవిసియస్ నేతృత్వంలోని యూరోపియన్ యూనియన్ నుండి ప్రతినిధి బృందం న్యూఢిల్లీలో భారత ప్రభుత్వ మత్స్య, పశు సంవర్ధక మరియు పాడి పరిశ్రమలశాఖ మంత్రి శ్రీ పర్షోత్తమ్ రూపాలాను కలుసుకుంది. చేపల పెంపకం, ఆక్వాకల్చర్ తదితర అంశాలపై వివిధ ద్వైపాక్షిక చర్చలు జరిపారు. ఈయు అభ్యర్థన మేరకు, పోర్ట్ స్టేట్ మెజర్ అగ్రిమెంట్, డబ్ల్యుటీఓలోని ఫిషరీస్ సబ్సిడీ సమస్యలు, ఇండియన్ ఓషన్ ట్యూనా కమిషన్ , 'ఓషన్ అండ్ ఫిషరీస్ డైలాగ్', ఐయుయు ఫిషింగ్ మరియు మార్కెట్ యాక్సెస్ వంటి ముఖ్యమైన విషయాలపై ద్వైపాక్షికంగా చర్చలు జరపడానికి ఇరుపక్షాలు అంగీకరించాయి. ఫిషరీస్పై ఏర్పాటు చేయడానికి ప్రతిపాదించబడిన జాయింట్ వర్కింగ్ గ్రూప్ ఫ్రేమ్వర్క్లోని సమస్యలపై చర్చించేందుకు అంగీకరించారు. ఈయు సరిహద్దు తనిఖీ పోస్ట్లో భారతీయలు పండించిన రొయ్యల తనిఖీ కోసం నమూనా ఫ్రీక్వెన్సీని తగ్గించడానికి సంబంధించిన విషయాలపై భారతదేశం యూరోపియన్ యూనియన్ దృష్టిని ఆకర్షించింది, ప్రస్తుత స్థాయి 50 శాతం నుండి మునుపటి స్థాయి 10 శాతం వరకు, జాబితా నుండి తొలగించబడిన వాటిని మళ్లీ జాబితా చేసింది. ఫిషరీ స్థాపనలు మరియు భారతదేశం నుండి ఈయుకి ఆక్వాకల్చర్ రొయ్యల ఎగుమతి కోసం కొత్తగా జాబితా చేయబడిన మత్స్య సంస్థలకు అనుమతి మంజూరు చేయడం గురించి కూడా చర్చించారు. దీనికి తోడు మే 2021లో ఇండియా-ఈయూ లీడర్స్ సమ్మిట్ సందర్భంగా ఈయు మరియు దాని సభ్య దేశాలకు చేసిన ఆహ్వానానికి అనుగుణంగా ఇండో-పసిఫిక్ ఓషన్స్ ఇనిషియేటివ్  యొక్క ఏదైనా మూల స్తంభంలో చేరాలని EU పక్షాన్ని అభ్యర్థించారు. ఫిషరీస్, పశుసంవర్ధక & పాడి పరిశ్రమ, సమాచార మరియు ప్రసారాల శాఖ సహాయ మంత్రి డాక్టర్. ఎల్. మురుగన్, కార్యదర్శి డాక్టర్. అభిలాక్ష్ లిఖి, మత్స్య శాఖ, పశుసంవర్ధక మరియు పాడి పరిశ్రమ మంత్రిత్వ శాఖకు చెందిన ఇతర సీనియర్ అధికారులు, మంత్రిత్వ శాఖ ప్రతినిధులు భారత విదేశీ వ్యవహారాలు మరియు ఎగుమతి తనిఖీ మండలి సభ్యులు కూడా ఈ సమావేశానికి హాజరయ్యారు.
భారత పోటీ ప్రోత్సాహక సంఘం
కాంపిటీషన్ యాక్ట్, 2002లోని సెక్షన్ 31  కింద ఇండ్ఇన్ఫ్రావిట్ ట్రస్టు  ఐదు ఎస్పివిల కొనుగోలును, ఇండ్ఇన్ఫ్రావిట్ యూనిట్లను సిపిపి ఇన్వెస్ట్మెంట్ బోర్డ్ ప్రైవేట్ హోల్డింగ్స్ ఐఎన్సి  కేటాయించేందుకు ఆమోదం తెలిపిన సిసిఐ
ఇండిఇన్ఫ్రావిట్ ఐదు స్పెషల్ పర్పస్ వెహికిల్స్  కొనుగోలులో, ఎస్పివిల కొనుగోలుకు పాక్షిక నిధులనను అందించే లక్ష్యంతో ఇండిఇన్ఫ్రావిట్కు సంబంధించిన యూనిట్లను సిపిహెచ్ఐ-4కు కేటాయింపు లతో కూడిన ప్రతిపాదిత కలయికలో 100% ఈక్విటీ & కంపల్సరీ కన్వర్టిబుల్ డిబెంచర్స్  కొనుగోలు ఉంటాయి.
ఇండ్ఇన్ఫ్రావిట్ను 7 మార్చి 2018న ఇండియన్ ట్రస్ట్స్ యాక్ట్ 1882 కింద ఒక తిరుగులేని ట్రస్ట్గా స్థాపించారు. భారతదేశంలో రహదారుల మౌలిక సదుపాయాల సంపద/ ఆస్తులలో పెట్టుబడి పెట్టేందుకు వీలుగా దానిని సెబి  నిబంధనలు, 2014   కింద మౌలిక సదుపాయాల పెట్టుబడుల ట్రస్టుగా నమోదు చేశారు. ప్రస్తుతం దానికి ఆరు రాష్ట్రాలలో 5,000 లేన్ కిమీల విస్తరించిన నెట్వర్క్తో కూడిన 13 రోడ్ అసెట్లు దాని పోర్ట్ఫోలియో ఉంది. ఇండ్ఇన్ఫ్రావిట్ ప్రారంభ ఆస్తుల పోర్ట్ఫోలియోలో రాజస్థాన్, కర్ణాటక, తమిళనాడు, తెలంగాణ సహా ఐదు రాష్ట్రాల్లోని ఐదు టోల్ రోడ్ ప్రాజెక్టులు ఉన్నాయి. తదనంతరం, ఇండ్ఇన్ఫ్రావిట్ మరొక ఎనిమిది రోడ్డు ఆస్తులను రాజస్థాన్, కర్ణాటక, మధ్యప్రదేశ్, తెలంగాణ, మహారాష్ట్రలలో జోడించుకుంది. ఈ ఎనిమిది ప్రాజెక్టులలో, ఆరు ఆస్తులు జాతీయ రహదారుల  ప్రాజెక్టులు కాగా, మరొక రెండు రాష్ట్ర ప్రాజెక్టులు. ఈ టోల్ రోడ్లు ఎన్హెచ్ఎఐ అధికారులు మంజూరు చేసిన రాయితీలకు అనుగుణంగా నిర్వహిస్తారు.
సిపిహెచ్ఐ-4 అనేది కెనెడాకు చెందిన కార్పొరేషన్, విస్త్రతమైన ఆస్తుల పోర్ట్ఫోలియోలో పెట్టుబడులు పెట్టే ఇన్వెస్ట్మెంట్ హోల్డింగ్ కంపెనీ. కెనెడా పెన్షన్ ప్లాన్ ఇన్వెస్ట్మెంట్ బోర్డ్  అన్నది పెట్టుబడి నిర్వహణ సంస్థ. ఇది 21 మిలియన్ల కంట్రిబ్యూటర్లు, లబ్ధిదారుల తరుఫున వర్తమాన ప్రయోజనాలకు చెల్లించే సిపిపి నిధికి అవసరమైన నిధులను తనకు బదలాయించే కెనెడా పెన్షన్ ప్లాన్  తరుఫున పెట్టుబడులను పెట్టే సంస్థ. విస్త్రతమైన ఆస్తులతో కూడిన పోర్ట్ఫోలియోను నిర్మించేందుకు సిపిపిఐబి పబ్లిక్ ఈక్విటీలు, ప్రైవేటు ఈక్విటీలు, రియల్ ఎస్టేట్, మౌలిక సదుపాయాలు, స్థిర ఆదాయ సాధనాలలో పెట్టుబడులు పెడుతుంది.
ఐదు లక్షిత ఎస్పివీలు ఆంధ్రప్రదేశ్, ఉత్తర్ప్రదేశ్, బీహార్, మహారాష్ట్ర రాష్ట్రాల జాతీయ రహదారుల నిర్వహణ, కార్యకలాపాలలో నిమగ్నమై ఉంటాయి.
కమిషన్ జారీ చేసిన వివరణాత్మక ఉత్తర్వులు త్వరలో వెలువడనున్నాయి.
రక్షణ మంత్రిత్వ శాఖ
సైనిక కమాండర్ల సదస్సులో కీలక నిర్ణయాలు
ఈ నెల 17-21 తేదీల్లో తాజా విడత సైనిక కమాండర్ల సదస్సు జరిగింది, మొదటిసారి హైబ్రిడ్ పద్ధతిలో నిర్వహించారు. విస్తృత వ్యూహాత్మక, శిక్షణ, మానవ వనరుల అభివృద్ధి, పరిపాలనాపరమైన అంశాలపై చర్చలు జరిగాయి. సైన్యాన్ని భవిష్యత్ సన్నద్ధంగా తీర్చిదిద్దడానికి సదస్సులో కీలక నిర్ణయాలు తీసుకున్నారు.
సైనిక కమాండర్లు, ఇతర సీనియర్ అధికారులు ప్రస్తుత/వర్ధమాన భద్రత అంశాలను పరిశీలించారు, భారత సైనిక కార్యాచరణ సంసిద్ధతను సమీక్షించారు.
2023 జనవరిలో ప్రకటించిన "ఇయర్ ఆఫ్ ట్రాన్స్ఫర్మేషన్"లో భాగంగా, సైనిక దళాల నిర్మాణం & ప్రభావవంతంగా తీర్చిదిద్దడం, ఆధునికీకరణ & సాంకేతికత చేర్పు, విధానాలు & విధులు, మానవ వనరుల నిర్వహణ, ఉమ్మడితత్వం & ఏకీకరణ వంటి కీలక అంశాల్లో దేశవ్యాప్తంగా కొనసాగుతున్న పరివర్తన కార్యక్రమాల్లో పురోగతిని సదస్సు సమీక్షించింది.
అగ్నిపథ్ పథకాన్ని సమర్థవంతంగా అమలు చేయడంలో పురోగతిపైనా సైనిక కమాండర్లు వివరంగా చర్చించారు.
ఇతర సైనిక దళాలు, ప్రభుత్వ సంస్థలతో ఉమ్మడితత్వాన్ని, ఏకీకరణను ప్రోత్సహించే నిర్దిష్ట విషయాలు, కార్యాచరణ అంశాలను కూడా సదస్సు గుర్తించింది.
సైనిక బలగాలతో పాటు అనుభవజ్ఞుల కోసం అనేక సంక్షేమ చర్యలు, కార్యక్రమాలు అమలు చేయాలని ఈ సమావేశంలో నిర్ణయించారు.
ఆధునిక సమాచార వ్యవస్థల వైపు వేగంగా మారాల్సిన పరిస్థితుల నేపథ్యంలో, సమాచార వ్యవస్థలకు భద్రత కల్పించాల్సిన అవసరాన్ని సదస్సు గుర్తించింది. 'కమాండ్ సైబర్ ఆపరేషన్స్ అండ్ సపోర్ట్ వింగ్స్'ను  అమలు చేయాలని నిర్ణయించింది.
సమర్థవంతమైన సాంకేతికతలు, పరికరాల సమీకరణ ద్వారా బలగాల సామర్థ్యాలను పెంపొందించడానికి, పాన్ ఆర్మీ నిర్మాణాన్ని సులభతరం చేయడానికి, అభివృద్ధి చేయడానికి లీడ్ డైరెక్టరేట్లు, 'టెస్ట్ బెడ్' విధానాలను సిఫార్సు చేయాలని నిర్ణయించారు.
సమర్థవంతమైన, వీరోచిత పోరాట పటాలాన్ని నిర్వహించడానికి సౌకర్యాలు, సమయం, వనరులను సమర్థ వినియోగించుకునేలా శిక్షణ కార్యక్రమాలపై విస్తృతంగా చర్చలు జరిపారు. టీఈఎస్ ఎంట్రీ స్కీమ్లో అధికారుల ప్రవేశం కోసం, ప్రస్తుత 1+3+1 సంవత్సరాల టెక్నికల్ ఎంట్రీ స్కీమ్  విధానాన్ని 3 + 1 టీఈఎస్ విధానానికి 2024 జనవరి నుంచి మార్చాలని నిర్ణయించారు. యూనిట్లలో ఎక్కువ సంఖ్యలో అధికారులు అందుబాటులో ఉండటం, అధికారుల కొరతను తీర్చడం ద్వారా ఇది ప్రయోజనం పొందుతుంది. ఈ సంవత్సరం 791 కోట్ల అంచనా వ్యయంతో 435 సిమ్యులేటర్లను కొనుగోలు చేసి, సిమ్యులేటర్ శిక్షణకు ఎక్కువ ప్రోత్సాహాన్ని అందించాలని సదస్సులో ప్రణాళిక రచించారు.
దిల్లీ కంటోన్మెంట్లో 2023 మార్చిలో ప్రారంభమైన థల్ సేన భవన్ నిర్మాణానికి సంబంధించిన పనులను సదస్సులో చర్చించారు. 2025 నాటికి ఈ భవన నిర్మాణం పూర్తయితే, కార్యాలయ స్థలాల కొరతను తీర్చడమే కాకుండా అన్ని డైరెక్టరేట్లను ఒకే కప్పు కిందకు ఇది తీసుకువస్తుంది, తద్వారా సైనిక ప్రధాన కార్యాలయం కార్యాచరణ సామర్థ్యాన్ని పెంచుతుంది. ఈ అత్యాధునిక భవనం బలమైన, అత్యాధునిక సాంకేతికత నిర్మాణంగా, స్మార్ట్, గ్రీన్, భవిష్యత్ సంసిద్ధత ప్రాజెక్ట్గా నిలుస్తుంది.
యుద్ధంలో, శారీరకంగా గాయపడిన సైనికుల ఎప్పటికీ లొంగని స్ఫూర్తిని ఉపయోగించుకోవడానికి, ఎంపిక చేసిన సైనికులకు తొమ్మిది క్రీడాంశాల్లో శిక్షణ ఇవ్వడం ద్వారా పారా ఒలింపిక్స్కు పంపాలని నిర్ణయించారు.
సైనికుల సంక్షేమం సైనిక నాయకత్వ బాధ్యత. యుద్ధంలో మరణించిన సైనికుల కుటుంబాల్లోని ప్రత్యేక అవసరాల పిల్లల కోసం ఈ సదస్సు ముఖ్యమైన నిర్ణయం తీసుకుంది. ఏజీఐఎఫ్ ద్వారా అటువంటి పిల్లలకు జీవనోపాధి భత్యాన్ని రెట్టింపు చేయాలని నిర్ణయించారు.
ప్రధాన మంత్రి కార్యాలయం
పద్మ అవార్డు గ్రహీత శ్రీ బీరేన్ కుమార్ బసక్ తనకిచ్చిన బహుమతిపై ప్రధానమంత్రి ధన్యవాదాలు
ప్రధానమంత్రి శ్రీ నరేంద్ర మోదీ ప్రముఖ చేనేత కళాకారుడు, పద్మ అవార్డు గ్రహీత శ్రీ బీరేన్ కుమార్ బసక్తో తన సంభాషణను గుర్తు చేసుకుంటూ ఆయన తనకిచ్చిన బహుమతికి ధన్యవాదాలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
‘‘శ్రీ బీరేన్ కుమార్ బసక్ పశ్చిమ బెంగాల్లోని నాడియాకు చెందినవారు. ఆయన భారతదేశ చరిత్ర-సంస్కృతి సంబంధిత విభిన్న అంశాలను తాను నేసే చీరలలో ప్రతిబింబింపజేసే ప్రసిద్ధ చేనేత కళాకారుడు. పద్మ అవార్డు గ్రహీతలతో ఇష్టాగోష్ఠి సందర్భంగా ఆయన నాకు అందజేసిన బహుమతిని చూసి నేనెంతో ఉప్పొంగిపోయాను’’ అని ప్రధాని పేర్కొన్నారు.
"পশ্চিমবঙ্গের নদীয়ার বীরেন কুমার বসাক বিশিষ্ট তন্তুবায়। তাঁর শাড়িতে তিনি ভারতীয় সংস্কৃতির নানা দিক ও ইতিহাসের নানা অধ্যায় ফুটিয়ে তোলেন। পদ্ম সম্মানে ভূষিতদের সঙ্গে আলাপচারিতার সময় তাঁর থেকে পাওয়া উপহারে আমি আপ্লুত ।"
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.68 కోట్ల డోసులు  అందించారు
గత 24 గంటల్లో 16,29,137 డోసులు అందించారు
దేశవ్యాప్త క్రియాశీల కేసుల సంఖ్య 38,293
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.73%
గత 24 గంటల్లో 5,069 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,24,164 కు పెరిగింది.
గత 24 గంటల్లో 3,805 కొత్త కేసులు నమోదయ్యాయి.
రోజువారీ పాజిటివిటీ రేటు 1.29%
వారపు పాజిటివిటీ రేటు 1.39%
గత 24 గంటల్లో చేసిన 2,95,416 కొవిడ్ పరీక్షలతో కలిపి ఇప్పటివరకు 89.53 కోట్ల పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
2011 నుండి 2021 వరకు ప్రతి సంవత్సరం డైరెక్ట్ రిక్రూట్మెంట్ లో ఓ.బి.సి. ల నియామకం 27 శాతం కంటే ఎక్కువ : కేంద్ర మంత్రి డాక్టర్ జితేంద్ర సింగ్
2011 నుండి 2021 వరకు ప్రతి సంవత్సరం డైరెక్ట్ రిక్రూట్మెంట్ లో ఓ.బి.సి. ల నియామకం 27 శాతం కంటే ఎక్కువగా ఉందని కేంద్ర సిబ్బంది, ప్రజా ఫిర్యాదులు, పింఛన్ల శాఖ మంత్రి డాక్టర్ జితేంద్ర సింగ్ పేర్కొన్నారు.
కేంద్ర సర్వీసుల్లో 27 శాతం రిజర్వేషన్ల ప్రయోజనం పొందడంలో ఇతర వెనుకబడిన తరగతుల  ప్రజలు వెనుకబడి ఉన్నారా? అని ఈ రోజు రాజ్యసభలో అడిగిన ప్రశ్నకు, డాక్టర్ జితేంద్ర సింగ్ లిఖితపూర్వకంగా ఇచ్చిన సమాధానంలో, ఈ విషయాన్ని తెలియజేస్తూ, కేంద్ర ప్రభుత్వంలోని వివిధ మంత్రిత్వ శాఖలు, విభాగాలు, వాటి అనుబంధ, సబార్డినేట్ కార్యాలయాలతో సహా అందజేసిన వివరాల ఆధారంగా ఈ సమాచారాన్ని పొందుపరిచినట్లు చెప్పారు.
ఈ ఖాళీల భర్తీ అనేది, ఒక నిరంతర ప్రక్రియ అని, మంత్రి పేర్కొన్నారు. ఈ రిజర్వేషన్లకు సంబంధించిన ఉత్తర్వులు, సూచనలను సక్రమంగా పాటించేలా చూసేందుకు డిప్యూటీ కార్యదర్శి, అంతకంటే ఎక్కువ స్థాయి అధికారిని అనుసంధాన అధికారిగా నియమించడం తో పాటు, విధి నిర్వహణలో సహాయం చేయడానికి వీలుగా ఆ అధికారి ప్రత్యక్ష నియంత్రణలో ఒక రిజర్వేషన్ సెల్ ను ఏర్పాటు చేయాలని కూడా, కేంద్ర ప్రభుత్వ మంత్రిత్వ శాఖలు, విభాగాలకు కేంద్ర సిబ్బంది, శిక్షణ విభాగం ఆదేశాలు జారీ చేసినట్లు, ఆయన చెప్పారు.
<><><>
(Visitor Counter : 59
ఆరోగ్య, కుటుంబ సంక్షేమ మంత్రిత్వ శాఖ
169.46 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 45 లక్షలకుపైగా డోసులు నిర్వహణ
ప్రస్తుత రికవరీ రేటు 95.91%
గత 24 గంటల్లో నమోదయిన కొత్త కేసులు 1,07,474
దేశవ్యాప్త క్రియాశీల కేసుల సంఖ్య 12,25,011
వారపు పాజిటివిటీ రేటు 10.20%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 45 లక్షలకు పైగా  డోసులతో కలిపి, 169.46 కోట్ల  డోసులను టీకా కార్యక్రమం అధిగమించింది. 1,87,79,150 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,97,677
|
|
రెండో డోసు
|
|
99,00,833
|
|
ముందు జాగ్రత్త డోసు
|
|
36,48,595
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,01,238
|
|
రెండో డోసు
|
|
1,73,13,939
|
|
ముందు జాగ్రత్త డోసు
|
|
46,92,423
|
|
15-18 ఏళ్ల వారు
|
|
మొదటి డోసు
|
|
4,92,84,464
|
|
రెండో డోసు
|
|
56,62,424
|
|
18-44 ఏళ్ల వారు
|
|
మొదటి డోసు
|
|
54,46,63,377
|
|
రెండో డోసు
|
|
41,56,19,074
|
|
45-59 ఏళ్ల వారు
|
|
మొదటి డోసు
|
|
20,09,69,761
|
|
రెండో డోసు
|
|
17,39,45,069
|
|
60 ఏళ్లు పైబడినవారు
|
|
మొదటి డోసు
|
|
12,53,66,811
|
|
రెండో డోసు
|
|
10,83,74,356
|
|
ముందు జాగ్రత్త డోసు
|
|
63,86,656
|
|
ముందు జాగ్రత్త డోసులు
|
|
1,47,27,674
|
|
మొత్తం డోసులు
|
|
1,69,46,26,697
గత 24 గంటల్లో 2,13,246 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,04,61,148 కు పెరిగింది.
దేశవ్యాప్త రికవరీ రేటు 95.91 శాతానికి చేరింది.
గత 24 గంటల్లో 1,07,474 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 12,25,011. ఇది మొత్తం కేసుల్లో 2.90 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,48,513 పరీక్షలు చేశారు. దేశవ్యాప్తంగా ఇప్పటివరకు 74.01 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 10.20 శాతంగా ఉంది. రోజువారీ పాజిటివిటీ రేటు 7.42 శాతంగా నమోదైంది.
హోం మంత్రిత్వ శాఖ
కాశ్మీర్ లోయలో ఖీర్ భవానీ మేళా, 2023 ను ఆనందోత్సాహాలతో జరుపుకున్న కాశ్మీరీ పండితులు, స్థానికులు
ఖీర్ భవానీ మేళా విజయవంతంగా ముగిసిన సందర్భంగా జమ్మూ కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా, సిఎపిఎఫ్ లు, జమ్మూ కాశ్మీర్ పోలీసులు స్థానిక అధికారులకు అభినందనలు, శుభాకాంక్షలు తెలిపిన కేంద్ర హోం, సహకార శాఖల మంత్రి శ్రీ అమిత్ షా
కాశ్మీర్ లో జ్యేష్ఠ అష్టమి నాడు నిర్వహించే ఖీర్ భవానీ మేళాకు కాశ్మీరీ పండిట్ సోదర సోదరీమణుల ఆధ్యాత్మిక క్షేత్రంలో పవిత్ర స్థానం ఉంది; మేళాకు 25000 మందికి పైగా భక్తులు హాజరయ్యారు; హోం మంత్రి
ఖీర్ భవానీ మాత దివ్యానుగ్రహం ఎల్లప్పుడూ మనతో ఉండాలి - శ్రీ అమిత్ షా
ప్రతి సంవత్సరం జ్యేష్ఠ అష్టమి రోజున కాశ్మీరీ పండిట్లు ఖీర్ భవానీ ఆలయం గా పేరొందిన మాతా రగ్నేయ దేవి ఆలయాన్ని సందర్శించి పూజలు చేస్తారు. ఈ సంవత్సరం మే 28 న మేళాను కాశ్మీరీ పండిట్లు మాత్రమే కాకుండా కాశ్మీర్ లోయ స్థానికులు కూడా ఎంతో ఉత్సాహంగా జరుపుకున్నారు.
కేంద్ర హోం, సహకార శాఖల మంత్రి శ్రీ అమిత్ షా తన ట్వీట్ లో " కాశ్మీర్ లో జ్యేష్ఠ అష్టమి నాడు జరిగే ఖీర్ భవానీ మేళా కాశ్మీరీ పండిట్ సోదరీ, సోదరుల ఆధ్యాత్మిక హృదయాలలో పవిత్ర స్థానాన్ని ఆక్రమించింది. ఈ మేళాకు 25 వేల మందికి పైగా భక్తులు హాజరయ్యారు. ఖీర్ భవానీ మేళాను విజయవంతంగా నిర్వహించినందుకు జమ్మూ కాశ్మీర్ లెఫ్టినెంట్ గవర్నర్ శ్రీ మనోజ్ సిన్హా, కేంద్ర సాయుధ పోలీసు దళాల సిఎపిఎఫ్ లు, జమ్మూ కాశ్మీర్ పోలీసులు , స్థానిక పాలనా యంత్రాంగానికి నేను అభినందనలు తెలియజేస్తున్నాను. ఖీర్ భవానీ మాత దివ్యానుగ్రహం ఎల్లప్పుడూ మనతో ఉండాలని కోరుకుంటున్నాను.‘‘
ఖీర్ భవానీ మేళా మే 26 న ప్రారంభమై మే 28 న అంటే జ్యేష్ట అష్టమి నాడు ముగిసింది. మేళా మొదటి రోజు జమ్మూ నుంచి 107 బస్సుల్లో 2500 మందికి పైగా భక్తులు ఆలయానికి చేరుకున్నారు.
భక్తుల సౌకర్యార్థం గండేర్ బల్ జిల్లా యంత్రాంగం సమగ్ర, విస్తృత ఏర్పాట్లు చేసింది. గండేర్ బల్ జిల్లా పోలీసు యంత్రాంగం, స్వచ్ఛంద సంస్థలు, ప్రభుత్వ ఉద్యోగులు, రాజకీయ పార్టీలు తమ తమ గుడారాలను ఏర్పాటు చేసి భక్తులకు అల్పాహారాన్ని అందించారు.
గండేర్ బల్ జిల్లా పోలీసులు విస్తృతమైన భద్రతా ఏర్పాట్లు చేశారు. 20 సి ఎ పి ఎఫ్ కాన్వాయ్ లతో పాటు జమ్ముకశ్మీర్ పోలీసు సిబ్బంది, ఎస్కార్ట్ వాహనాలు, ఆర్ ఒ పి, సి టి క్యు ఆర్ టి లు, లా అండ్ ఆర్డర్ విభాగాలు, అడిషనల్ నాకా పాయింట్లు మొత్తం మోహరింపు ప్రణాళికలో భాగంగా ఉన్నాయి. భక్తుల కోసం పది భోజన శాల లను ఏర్పాటు చేశారు.
మే 28 సాయంత్రం హారతి/ పూజతో మేళా ప్రశాంతంగా ముగిసింది. కాశ్మీరీ పండిట్లు ఇతర స్థానిక సమూహాలు తమ ప్రియమైన వారి, సమాజ శాంతి, శ్రేయస్సు సంతోషం కోసం ప్రార్థనలు జరిపారు.
గత ఏడాది జ్యేష్ఠ అష్టమి పర్వదినాన్ని పురస్కరించుకుని సుమారు 18 వేల మంది కశ్మీరీ పండిట్లు, భక్తులు ప్రసిద్ధ మాతా ఖీర్ భవానీ ఆలయాన్ని సందర్శించారు. ఖీర్ భవానీని కాశ్మీరీ పండిట్ల దేవతగా భావిస్తారు, వారికి అక్కడ చాలా గుర్తింపు ఉంది. కొన్నేళ్లుగా ఖీర్ భవానీ మేళా కశ్మీర్ లో మత సామరస్యానికి, సోదరభావానికి చిహ్నంగా మారింది.
ఆరోగ్య, కుటుంబ సంక్షేమ మంత్రిత్వ శాఖ
182.87 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.07 కోట్లకు పైగా టీకా డోసులు నిర్వహణ
ఇవాళ 16,741 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.04%
గత 24 గంటల్లో నమోదయిన కొత్త కేసులు 1,660
ప్రస్తుత రికవరీ రేటు 98.75%
వారపు పాజిటివిటీ రేటు 0.29%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 182.87 కోట్ల  డోసులను టీకా కార్యక్రమం అధిగమించింది. 2,16,75,657 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.07 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403387
|
|
రెండో డోసు
|
|
9995166
|
|
ముందు జాగ్రత్త డోసు
|
|
4409040
|
|
ఫ్రంట్లైన్ సిబ్బంది
|
|
మొదటి డోసు
|
|
18412654
|
|
రెండో డోసు
|
|
17498704
|
|
ముందు జాగ్రత్త డోసు
|
|
6769105
|
|
12-14 ఏళ్ల వారు
|
|
మొదటి డోసు
|
|
10703941
|
|
15-18 ఏళ్ల వారు
|
|
మొదటి డోసు
|
|
56709375
|
|
రెండో డోసు
|
|
36903555
|
|
18-44 ఏళ్ల వారు
|
|
మొదటి డోసు
|
|
554170726
|
|
రెండో డోసు
|
|
462702270
|
|
45-59 ఏళ్ల వారు
|
|
మొదటి డోసు
|
|
202670789
|
|
రెండో డోసు
|
|
184553718
|
|
60 ఏళ్లు పైబడినవారు
|
|
మొదటి డోసు
|
|
126684042
|
|
రెండో డోసు
|
|
114954922
|
|
ముందు జాగ్రత్త డోసు
|
|
11227082
|
|
ముందు జాగ్రత్త డోసులు
|
|
2,24,05,227
|
|
మొత్తం డోసులు
|
|
1,82,87,68,476
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 16,741 కి కేసులు తగ్గాయి. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 2,349 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,80,436 కి పెరిగింది.
గత 24 గంటల్లో 1,660 కొత్త కేసులు నమోదయ్యయాయి.
గత 24 గంటల్లో మొత్తం 6,58,489 పరీక్షలు చేశారు. దేశవ్యాప్తంగా ఇప్పటివరకు 78.63 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.29 శాతం వద్ద, రోజువారీ పాజిటివిటీ రేటు 0.25 శాతం వద్ద ఉంది.